Dafi

Gadaffi bin Dato' Sri Ismail Sabri Yaakob atau lebih dikenali sebagai Dafi Ismail Sabri (dilahirkan pada 14 Disember 1988) merupakan peserta Akademi Fantasia musim ke-5. Beliau juga merupakan anak lelaki kepada Perdana Menteri ke-9 Malaysia, Dato' Sri Ismail Sabri Yaakob. Kakaknya ialah Nina Sabrina, yang merupakan seorang pereka fesyen dan sosialit terkenal.

Dafi mendapat tawaran daripada Eirma Fatima untuk mengacarakan rancangan Xpresi Remaja di RTM. Beliau juga membuat penampilan kameo dalam Apa Kata Hati? terbitan Tayangan Unggul.

Selain itu, Dafi juga menyumbangkan suara sebagai watak utama iaitu Troy dalam High School Musical versi bahasa Melayu.

Pendidikan
Dafi memperoleh pendidikan sepenuh masa dalam Diploma Profesional Seni Muzik dan Bunyi dari Universiti Teknologi Kreatif Limkokwing.

Terdahulu, Dafi telah memulakan pengajiannya di Universiti Teknologi Kreatif Limkokwing sejak awal tahun 2006, tetapi ia terpaksa menangguhkan pengajiannya berikutan mengikuti program realiti hiburan terkenal di Malaysia iaitu Akademi Fantasia (AF) musim ke-5 yang dihoskan oleh Astro.

Diskografi
 Seumur Hidup (2009)
 D4F1 (2014)

Lagu
Dafi terkenal dengan lagu Bila Terasa Rindu yang dicipta sepenuhnya dan diterbitkan oleh Edry KRU. Lagu tersebut turut dimuatkan dalam runut bunyi filem Duyung.

Dafi telah berkolaborasi dengan Shila Amzah dari One in a Million dalam pembikinan lagu Rentak Optimis. Lagu baru ini dicipta khas oleh Coca-Cola sebagai lagu tema kempen iklan Coca-Cola.

Filemografi

Filem

Drama

Telefilem

Iklan
 Aiskrim Walls bersama dengan seorang penyanyi dari Indonesia, Gita Gutawa
 Coca-Cola bersama dengan penyanyi dari One In A Million 8TV, Shila

Rujukan

Pautan luar
 

Kelahiran 1988
Orang dari Kuala Lumpur
Penyanyi lelaki Malaysia
Peserta Akademi Fantasia
Orang hidup
Pelakon lelaki Malaysia
Pelakon lelaki Malaysia abad ke-21
Alumni Universiti Teknologi Kreatif Limkokwing
Anak ahli politik Malaysia
Ismail Sabri Yaakob